Комисија за спровођење поступка јавног надметања за отуђење употребљаваних службених путничких возила Општинске управе општине Апатин, у складу са Решењем начелника Општинске управе општине Апатин број: 02-104/2020-IV од 22.10.2020. године о покретању поступка продаје употребљаваних службених путничких возила **у** власништву Општинске управе општине Апатинпутем јавног надметања

**О Г Л А Ш А В А**

**продају употребљаваних службених путничких возила у власништву**

**Општинске управе општине Апатин путем јавног надметања**

**(цена умањена за 30%)**

Предмет продаје:

|  |  |  |  |  |  |  |
| --- | --- | --- | --- | --- | --- | --- |
| Ред.бр. |  Марка и тип возила | Врста возила | Год. производње | бр.регист. таблица | Почетна цена удинарима | Износ депозита у динарима |
| 1 | ZASTAVA YUGO SKALA POLY | ТЕРЕТНО | 1996 | SO O13-SE | 42.698,74 | 4.270,00 |
| 2 | ZASTAVA 101SKALA 55 | путничко | 2004 | SO O16-OW | 30.696,33 | 3.070,00 |

 Продаја ће се обављати по начелу **“ВИЂЕНО-КУПЉЕНО”** што искључује све накнадне рекламације и приговоре купца упућене продавцу по питању квалитета и евентуалних недостатака односно исправности, комплетности и техничких карактеристика возила.

 Подаци о возилима

 1**.** Моторно возило марка: „ZASTAVA“, модел: „YUGO SKALA POLY“, датум прве регистрације: 29.12.1996. године, број саобраћајне дозволе: 1795449, саобраћајну издао МУП Републике Србије, ПС Апатин, серијски број: 816а1с0000da9f, регистарска ознака: SO O13-SE, боја: 1D жута тамна,

број шасије: VX1128A0001078697, број мотора: 128А0641522625, снага мотора: 40, теретно возило, погонско гориво: бензин- гас, број места за седење: 2, година производње: 1996. година, број осовина: 2, запремина мотора: 1116, маса: 945, укупна маса: 1400, носивост: 455, пређена километража: 78.628 км. нерегистровано.

 2**.** Моторно возило марка: „ZASTAVA“, модел: „101 SKALA 55“, датум прве регистрације: 26.05.2004. године, број саобраћајне дозволе: 1958882, саобраћајну издао МУП Републике Србије, ПС Апатин, серијски број: 816а8b000001f8, регистарска ознака: SO 016-OW, боја: 6D зелена тамна, путничко возило,

број шасије: VX1128A0001102027, број мотора 128A0641587736, снага мотора: 41, погонско гориво: бензин-гас, број места за седење: 5, година производње: 2004. година, број осовина: 2, запремина мотора: 1116, маса: 880, носивост: 0, укупна маса: 1235, пређена километража: 99.733 км. нерегистрован.

 Почетни износ појединачне купопродајне цене за свако возило је утврђено по Записнику о процени вредности употребљаваног возила који је оверило Министарство финансија и привреде, Република Србија, Пореска управа, Регионални центар Нови Сад, Филијала Апатин од 22.10.2020. године.

 Право учешћа имају сва заинтересована лица и то: правна лица, предузетници и физичка лица.

 Уредна пријава за непосредну погодбу треба да садржи:

- захтев са изјавом за учешће у поступку непосредне погодбе;

- фотокопију личне карте;

- решење о упису у регистар привредних субјеката за правна лица и предузетнике,

- уплату депозита у износу од 10 % наведене почетне цене возила (назначено у табели предмет продаје за свако возило понаособ) на рачунБуџета општине Апатин - Депозит број: 840-773804-23; позив на број: 97; модел: 71-203, са назнаком “за јавно надметање за подају возила”.

 Пријаву на конкурс у затвореној коверти доставити путем поште или непосредном предајом на писарници Општинске управе општине Апатин, Комисији за расходовање и продају основних средтава и ситног инвентара Општине Апатин, улица Српских владара број 29, 25260 Апатин, **8 (осам) дана од дана објављивања огласа са назнаком:**

**“ПРИЈАВА НА КОНКУРС ЗА КУПОВИНУ УПОТРЕБЉАВАНИХ СЛУЖБЕНИХ ПУТНИЧКИХ ВОЗИЛА У ВЛАСНИШТВУ ОПШТИНСКЕ УПРАВЕ ОПШТИНЕ АПАТИН ПУТЕМ ЈАВНОГ НАДМЕТАЊА”**

 Образац Пријаве на Конкурс и Изјаве може се преузети на портирници у холу Општинске управе општине Апатин, Српских владара број 29, Апатин или на званичној презентацији општине Апатина (www.soapatin.org).

 **Рок за подношење пријава је: 04.12.2020. године, до 14,00 часова укључујући и понуде упућене путем поште, а пристигле до назначеног датума.**

 Јавно надметање биће пуноважно и у случају да понуду достави и само један понуђач.

 Неблаговремена, непотпуна и поднета од неовлашћених лица достављена конкурсна документација неће бити разматрана.

 Критеријум за избор најповољнијег понуђача је највиша понуђена цена.

 Оглас поставити на огласној табли Општинске управе општине Апатин, Месних заједница у општини Апатин, објавити на web страници општине Апатин и огласима гласила 025 инфо и радио “Дунав” и новом “Гласу Комуне” који излази 20.11.2020. године.

 Јавно надметање за наведене службене путничке аутомобиле **спровешће се дана: 08.12.2020. године, са почетком у 12,00 часова у згради СО Апатин, ул. Српских владара број 29 у Апатину, први спрат “плава сала”.**

 Учесник који победи у поступку јавног надметања дужан је да најкасније у року од 10 дана од дана спроведеног поступка закључи Уговор о купопродаји, исплати уговорену-излицитирану цену, уплаћени депозит му се урачунава у купопродајну цену, и преузме возило са пратећом документацијом, у противном депозит му неће бити враћен.

 Све порезе, трошкове овере купопродајног Уговора и трошкове око преноса права власништва над купљеним моторним возилом сноси купац.

 Накнадне рекламације се не прихватају.

Комисија за расходовање и продају основних средтава и ситног инвентара Општине Апатин ће писменим путем обавестити учеснике у поступку јавног надметања о резултатима поступка и избору најповољнијег понуђача у року од 7 (седам) дана од дана одржаног јавног надметања.

 Возила се могу погледати у дворишту Месне заједнице Пригревица, Вука Караџића број 2, сваког радног дана у периоду од 08,00 до 14,00 часова, почев од 30.11.2020. до 04.12.2020. године, уз предходну најаву на контакт телефон 025/822-539.

 У Апатину, дана: 16.11.2020. године.

Комисија за расходовање и продају

основних средтава и ситног инвентара

Општине Апатин